b'\n_START_ARTICLE_\nVa\xc5\xa1ukani\n_START_PARAGRAPH_\nVa\xc5\xa1ukani (asirsko U\xc5\xa1\xc5\xa1ukana) je bila od okoli 1500 pr. n. \xc5\xa1t. do okoli 1300 pr, n. \xc5\xa1t. prestolnica hurijskega Mitanskega kraljestva. Njena natan\xc4\x8dna lokacija ni znana. Domnevo, da le\xc5\xbei pod ve\xc4\x8dinoma neraziskanim gri\xc4\x8dem Tell el Fakhariya pri Tell Halafu v Siriji je poljski orientalist Edward Lipinski ovrgel. Znano je, da so v prvih letih vladanja \xc5\xa0upiluliume I. (vladal okoli 1344-1322 pr. n. \xc5\xa1t.) Va\xc5\xa1ukani oplenili Hetiti. Napis z njegovim mirovnim sporazumom omenja, da je za svojega mitanskega vazala imenoval kralja \xc5\xa0attivazo. Mesto je ponovno oplenil asirski kralj Adadnirari I. okoli leta 1290 pr. n. \xc5\xa1t., sicer pa je zgodovina mesta skoraj popolna neznanka.'